
TERMAT E REFERENCËS
A. Përshkrimi i Projektit
Projekti synon të mbështesë 20 persona të moshuar në kushte vulnerabiliteti, të cilët përballen me vështirësi ekonomike, sociale ose shëndetësore dhe kanë nevojë për mbështetje në sigurimin e ushqimit të përditshëm.
Në kuadër të projektit do të ofrohen 5 vakte ushqimore në javë për çdo përfitues, nga e hëna deri të premten, gjatë periudhës shtator–dhjetor 2026. Vaktet do të përgatiten dhe paketohen në kushte të përshtatshme higjieno-sanitare, do të transportohen dhe do t’u dorëzohen përfituesve në banesat e tyre, sipas adresave të përcaktuara nga Caritas Shqiptar.
Shpërndarja do të realizohet çdo ditë në intervalin kohorë 12:00–13:00, duke garantuar ruajtjen e temperaturës, cilësisë dhe sigurisë së ushqimit deri në momentin e dorëzimit. Çdo shpërndarje do të kryhet në koordinim me stafin e Caritas Shqiptar.

B. Objektivi 
Objektivi i projektit është sigurimi dhe shpërndarja e rregullt e vakteve të ngrohta për 20 persona të moshuar në kushte vulnerabiliteti, duke garantuar ushqim të përshtatshëm, të sigurt dhe të dorëzuar në banesat e tyre.
Nëpërmjet këtij shërbimi synohet të kontribuohet në përmirësimin e sigurisë ushqimore, mirëqenies dhe cilësisë së jetës së përfituesve, duke ofruar mbështetje të vazhdueshme gjatë periudhës shtator–dhjetor 2026.
	 Nr.
	Adresa

	1
	Rruga Myslym Lela, Pallati 214, Shk 1, Ap 3

	2
	Rruga Myslym Lela, Pallati 214, Shk 1, Ap 9

	3
	Rruga Myslym Lela, Pallati 216, Shk 1, Ap 13

	4
	Rruga Myslym Lela, Pallati 216, Shk 1, Ap 13

	5
	Rruga Myslym Lela, Pallati 216, Shk 1, Ap 12

	6
	Rruga Kont Leopold Bertold, Pallati 52, Shk 1, Ap 1

	7
	Rruga Kont Leopold Bertold, Pallati 101, Shk 2, Ap 10

	8
	Rruga Kont Leopold Bertold, Pallati 103, Shk 1, Ap 8

	9
	Rruga Kont Leopold Bertold, Pallati 52, Shk 1, Ap 12

	10
	Rruga Hodo Beg , Pallati 27, Shk 2, Ap 11

	11
	Rr. Kristaq Cipo, Pallati 6, Shk 1, Ap 8

	12
	Rr. Kristaq Cipo, Pallati 6, Shk 1, Ap 8

	13
	Rr. Kristaq Cipo, Pallati 8, Shk 1, Ap 19

	14
	Rr. Dhimiter Kamarda, Pall 10, Shk 2, Ap 2

	15
	Rr. Mirash Ivanaj, Pall 16, Shk 1, Ap 1

	16
	Rr. Dali Ndreu, Pall 8, Shk 1, Ap 8

	17
	Rr. Dali Ndreu, Pall 8, Shk 1, Ap 8

	18
	Rr. Hysen Loci, Pall 4, Shk 1, Ap 12

	19
	Rr. Hysen Loci, Pall 41, Shk 1, Ap 6

	20
	Rr. Hysen Loci, Pall 39, Shk 1, Ap 3



C. Subjekti që do të ofrojë shërbimin e përgatitjes dhe shpërndarjes së vakteve ushqimore për përfituesit duhet të përmbushë kërkesat teknike të mëposhtme:
1. Numri i përfituesve
Shërbimi do të ofrohet për 20 (njëzet) të moshuar, të cilët do të përfitojnë vakte ushqimore në banesat e tyre, sipas listës dhe adresave të përcaktuara nga Caritas Shqiptar.

2. Frekuenca dhe orari i shpërndarjes
Çdo përfitues do të përfitojë 5 (pesë) vakte ushqimore në javë, përkatësisht nga e hëna deri të premten. Shpërndarja e vakteve do të kryhet çdo ditë, në intervalin kohor nga ora 12:00 deri në orën 13:00, duke garantuar që vakti të dorëzohet brenda këtij orari.
3. Përgatitja dhe shpërndarja në banesë
Vaktet ushqimore do të konsumohen nga përfituesit në banesat e tyre. Për këtë arsye, subjekti ofrues i shërbimit merr përsipër përgatitjen, paketimin, transportin dhe shpërndarjen e vakteve në adresat përkatëse të përfituesve.
Subjekti duhet të organizojë shërbimin në mënyrë të tillë që të sigurohet dorëzimi në kohë dhe në kushte të përshtatshme higjieno-sanitare.
4. Kohëzgjatja e shërbimit
Shërbimi do të ofrohet për një periudhë prej 4 (katër) muajsh, nga shtatori deri në dhjetor 2026, sipas ditëve dhe orarit të përcaktuar më sipër.

5. Kushtet e vakteve ushqimore
Vakti ushqimor duhet të jetë i ngrohtë dhe i përshtatshëm për konsum në momentin e dorëzimit.
Subjekti duhet të garantojë që ushqimi të përgatitet dhe të transportohet në mënyrë të tillë që të ruhet temperatura, cilësia dhe siguria ushqimore deri në momentin e dorëzimit te përfituesi.
6. Paketimi dhe integriteti i ushqimit
Vaktet ushqimore duhet të jenë të paketuara në mënyrë të përshtatshme, të sigurt dhe higjienike, duke garantuar mbrojtjen e ushqimit gjatë transportit dhe deri në momentin e dorëzimit.
Në momentin e dorëzimit, paketimi duhet të jetë i padëmtuar, i mbyllur dhe në gjendje të përshtatshme, duke garantuar që ushqimi të mos jetë kontaminuar apo dëmtuar gjatë transportit.


7. Përgjegjësia e subjektit
Subjekti ofrues është përgjegjës për respektimin e kërkesave të përcaktuara më sipër dhe për garantimin e një shërbimi të rregullt, në kohë, cilësor dhe të sigurt për të gjithë përfituesit gjatë gjithë periudhës së shërbimit.

